དེའི་སྟབས་ཀྱིས་ཅང་ཙེ་མེན་དུས་རབས་ནས་བཟུང་།དབང་ཆ་བརྗེ་སྤོ་དང་མཉམ་དུ་རུལ་སུངས་ལ་རྒོལ་རྡུང་གི་ལས་འགུལ་སྤེལ་རྒྱུའི་སྲོལ་དར་བ་དང་།དམངས་ཁྲོད་དུ་དབང་ཆ་བརྗེ་སྤོའི་དུས་སུ་ཆབ་སྲིད་འཐུས་མི་ཁག་ཅིག་ལོག་ངེས་ཡིན་ཞེས་བཤད་སྲོལ་ཡོད།དོན་དངོས་སུའང་དེ་འདྲ་ཡིན་ལ།དཔེ་ན།དབུས་ཆབ་སྲིད་འཐུས་མི་དང་པེ་ཅིང་གྲོང་ཁྱེར་གྱི་དམར་ཤོག་དྲུང་ཆེ་ཁྲིན་ཞས་ཐོན་ལྐོག་ཟ་རུལ་སུངས་དང་འབྲེལ་ནས་ཕམ་པར་བརྒྱབ་རྗེས་ཅང་ཙེ་མེན་གྱི་ད་གཟོད་དབང་ཆ་ཟིན་པ་དང་།དེ་བཞིན་ཏུ་དབུས་ཆབ་སྲིད་འཐུས་མི་དང་ཧྲང་ཧེ་གྲོང་ཁྱེར་གྱི་དམར་ཤོག་དྲུང་ཆེ་ཁྲིན་ལཱང་ཡས་ལྐོག་ཟ་རུལ་སུངས་ལ་འབྲེལ་ནས་ཕམ་པར་བརྒྱབ་རྗེས་ཧོའུ་ཅིན་ཐའོ་ཡིས་གཞི་ནས་དབང་ཆ་ཟིན་པ་ལྟ་བུ་རེད།